**Latvijas Olimpiešu kluba valdes sēde**

12.02.2014.

Piedalās: Raimonds Bergmanis, Voldemārs Lūsis, Gundars Upenieks, Ieva Zunda , Ingrīda Amontova

Protokolē: Baiba Veisa

* Raimonds Bergmanis apsveic visus ar 2014.gadu.
* Tiek izsludināta Olimpiešu kluba kopsapulce 15.martā plkst 11.00 Ķeizarmežā. Katram no klātesošajiem valdes locekļiem ir uzdevums atvest 5 olimpiešus. Voldemārs Lūsis nebūs, bet solās atsūtīt videosveicienu. Ieva Zunda aicina padomāt, kā kopsapulces padarīt interesantākas un atraktīvākas, lai tajās iesaistās vairāk jaunie olimpieši.
* Klubam ir salūzis projektors, kas savu laiku nokalpojis. Jautājums – pirkt vai nepirkt jaunu? Vienbalsīgi tiek pieņemts lēmums par to, ka nepirkt. Gundars Upenieks piekrīt sagādāt projektoru, kad tas būs nepieciešams.
* R.Bergmanis informē par to, ka ir parakstīts līgums ar IZM par finansējumu kluba darbībai 2014.gadā un tāpat arī parakstīts līgums par finansējumu kongresa rīkošanai.
* Par kluba mājas lapu – R.Bergmanis informē par to, ka nav izdevies cerētā sadarbība ar lapas veidotāju Tomu un lapa ir nekatīva. Tomēr ir iespēja piesaistīt interesentu, kas regulāri atjaunos ziņas. Ir priekšlikums maksāt viņam 50-60 Eur mēnesī un klātesošie to atbalsta.
* R.Bergmanis ziņo par lielo talku. Talkas rīkotājiem būs kongress un atsevišķas izmaiņas tās organizēšanā. Olimpiešu klubs visticamāk, piedalīsies. Raimonds iesaka aizbraukt sakopt kāda olimpiešu kapa vietas. Olimpiešu klubs varētu aicināt arī LSPA studentus, tādējādi apzinot daudzu olimpiešu kapa vietas.
* Klubs noteikti piedalīsies talkā Rucavā. Raimonds ierosina iestādīt koku Likteņdārzā par godu Inesei Jaunzemei.
* R.Bergmanis ziņo, ka 19.aprīlī tiek svinētas mākslas dienas. Rīgas cirkā mākslas dienu ietvaros mākslinieks Anmanis aicina olipiešus gleznot. Klātesošie atzīst, ka tas būtu atbalstāms publicitātes pasākums.
* Raimonds informē par kluba aktivitātēm saistībā ar Fair Play. Interesenti var pieteikties uz tikšanos ar EFPM izpildkomitejas locekļiem, kas ieradīsies Rīgā inspekcijas vizītē š.g. 8.-11.maijā.
* Par olimpiešu kluba telti, ko izvietot sporta pasākumos, popularizējot olimpiešus un Fair Play kustību. Klātesošie vienbalsīgi atbalsta. Gundars Upenieks atradīs telts ražotājus un uzzinās iespējamo piedāvājumu par telts krāsām, izmēriem, cenām. Apdrukājot telti, noteikti jāliek Kluba logo, LOK un Valsts Sportam logo.Gundars varēs likt telti arī savos pasākumos, tikai viņam tiek iedoti materiāli – flaieri utt.
* Ingrīda Amantova informēja par Olipiešu kluba „Stājas projekta” atjaunošanu, ko viņa vēlas darīt, popularizējot veselīgu dzīvesveidu un vienlaikus arī nesot Olimpiešu kluba vārdu.
* R.Bergmanis informē par savu dalību projektā „Melnais tirgus” ar tēmām „Kas notiek ar sportistu pēc aktīvā sporta” un „Kas vispār notiek ar sportu”? Tas ir starptautisks projekts, kur profesionāļi sarunājas par dažādām tēmām, bet klausītāji var pieslēgties ikvienai sarunai un dzirdēt notiekošo.
* R. Bergmanis informē par šaušanas sporta veterāna Afanasija Kuzmina sasniegumiem un iespējamo dalību viņa 10.tajās Olimpiskajās spēlēs Rio. Tas būtu neatkārtojams gadījums, iespējams, Ginesa rekorda cienīgs fakts, kad kāds olimpietis uz pasaules piedalās 10-tajās olimpiskajās spēlēs. Iespējams, klubs varētu simboliski uzdāvināt 100 lodes treniņiem, kā arī atrast veidu kā viņu atbalstīt ar mērķi, lai izskan Latvijas vārds pasaulē. Klātesošie to atbalsta, kā arī ikviens tiek aicināts atrasta šim sportisam kādu atblastītāju, kas palīdzētu sagatavošanās procesā.
* R. Bergmanis klātesošos informē par izdarīto „Fair Play” kongresa sagatavošanas sakarā.
* Par fotokonkursu –„Fair Play” kongresa projekta sakarā ir ierosinājums izsludināt fotokonkursu ikvienam interesentam „Emocijas Latvijas sportā”. Labākie darbi tiks izstādīti kongresa laikā un tiks izmantoti arī kongresa grāmatas veidošanā. Ir ierosinājums izsluināt naudas balvu 300 Eur par labāko fotogrāfiju, kā arī divas 100 Eur veicināšanas naudas balvas. Klātesošie piekrīt, bet jānoskaidro, vai drīkst izmantot valsts finansējumu fotokonkursa izsludinātās naudas balvas apmaksai.

Sēdes vadītājs: …………………………………………. R.Bergmanis